kardosdrur/scandi-wiki huggingface dataset:
Dr. Hook and the Medicine Show

Dr. Hook & The Medicine Show var et amerikansk pop/country rockband som blev stiftet i Union City, New Jersey i 1968. Oprindeligt bestod bandet af Ray Sawyer og Dennis Locorriere. Billy Francis, Jay David og George Cummings var også en del af den oprindelige besætning, men der blev dog udskiftet en hel del medlemmer med årene.

Gruppen spillede en blanding af rock, country, soul og pop og var kendt for sin humor og specielle liveoptrædender.
Deres bedst kendte sange er Sylvia's Mother, When you're in love with a beautiful woman og Cover Of The Rolling Stone.

Dr. Hook / Ray Sawyer har gentagne gange optrådt på danske scener, og i forbindelse med et interview på Midtfyns Festival i 1991 fortalte Ray Sawyer at Dr. Hook og han altid havde haft et specielt forhold til Danmark og Norge; De slog igennem i Skandinavien før det blev kendte i USA, sandsynligvis fordi deres humor passede bedre til Dansk og Norsk mentalitet end til amerikansk.

Medlemmer 
 Billy Francis - keyboard (1967-1985; død 2010)
 Ray Sawyer - vokal, guitar, percussion, congas, maracas 1967-1983; død 2018)
 George Cummings - lead og hawaiiguitar, vocal (1967-1975)
 Bobby Dominguez - trommer (1967)
 Jimmy "Wolf Cub" Allen - bas (1967)
 Dennis Locorriere - vokal, guitar, bas, mundharmonika (1967-1985)
 Popeye Phillips - trommer (1967-1968)
 Joseph Olivier - trommer (1968)
 John "Jay" David - trommer (1968-1973)
 Rik Elswit - lead guitar (1972-1985)
 Jance Garfat - bas (1972-1985; died 2006)
 John Wolters - trommer (1973-1982, 1983-1985; died 1997)
 Bob 'Willard' Henke - guitar (1976-1980)
 Rod Smarr - guitar (1980-1985; died 2012)
 Walter Hartman - trommer (1982-1983)
 Nancy Nash - baggrundsvokal (1977-1979)
 Carol Parks - baggrundsvokal (1977-1979)

Diskografi

Referencer

Eksterne henvisning 
 Almost Everything You Ever Wanted To Know About Dr. Hook 
 En fanside 

Hook and the Medicine Show, Dr.
Musikgrupper fra 1967
Ophørt i 1985
Har spillet på Roskilde Festival
Small Aircraft Transportation System

Small Aircraft Transportation System (SATS)
 
er et forskningssamarbejde mellem FAA, NASA, lokale lufthavne og andre luftfartsmyndigheder i USA. SATS er beregnet til automatisk at styre og guide mange større og mindre luftfartøjer. Dette inkluderer VTOL-fartøjer;

 
flyvende biler som f.eks. Moller Skycar og LaBiche Flying Sports Car No. 1.

Maj 2007 blev det annonceret at computersystemet er tæt på at være færdigt.

En væsentlig motivation for at fremskynde SATS var Terrorangrebet den 11. september 2001.

Kilder/referencer 

Web archive backup: NASA SATS fact sheet

Eksterne henvisninger 
Web archive backup: Monte Carlo based operations analysis package & air taxi business planning software developed during the SATS program
 Air Transportation Systems Laboratory: A Transportation Systems Analysis Model (TSAM) to study the impact of the Small Aircraft Transportation System (SATS) (2005) 

Navigationsudstyr
Luftfart
Skovstorkenæb

 
Skovstorkenæb (Geranium sylvaticum), ofte skrevet skov-storkenæb, er en 30-50 cm høj urt, der vokser i skov og krat.

Beskrivelse 
Skovstorkenæb er en flerårig urt med en opstigende til opret vækst. Stænglerne er runde i tværsnit og kirtelhårede for oven. Bladene er spredtstillede, og de er runde og med dybt håndsnitdelte afsnit. Hver af afsnittene er elliptisk og randen er groft tandet. Oversiden er lysegrøn og undersiden er behåret og lidt lysere.

Blomstringen sker i juni-juli. Blomsterne er 5-tallige, og de sidder i løse, endestillede stande, og kronbladene er rødviolette. Frugterne er spaltefrugter, der åbnes med fem klapper nedefra.

Rodnettet består af en kort, krybende jodstængel, som bærer de overjordiske dele og de trævlede rødder.

Højde x bredde og årlig tilvækst: 0,50 x 0,40 m (50 x 40 cm/år).

Voksested 

Arten er udbredt i hele Europa, Lilleasien, Kaukasus og på bjergene i Irak og Iran. Arten hører hjemme i plantesamfundet Alno-Padion, der findes på muldrige, vedvarende fugtige steder. I Danmark findes den hist og her i skove og krat i hele landet, borstset fra Nordvestjylland.

I Holmegårds Mose findes den sammen med bl.a. angelik, ask, alm. mjødurt, sværtevæld, dunbirk, elfenbenspadderok, engkarse, engnellikerod, hvidpil, kæmpestar, lundfredløs, rødel, skovstar, stor nælde og storbladet elm.

Note

Kilder 
 Signe Frederiksen et al., Dansk flora, 2. udgave, Gyldendal 2012. .

Eksterne henvisninger 
 Arne og Anna-Lena Anderberg: Den virtuella floran, Naturhistoriska riksmuseet 

Røde blomster
Flerårige urter
Haveplanter
Eros Ramazzotti

Eros Luciano Walter Ramazzotti (født 28. oktober 1963 i Rom, Italien) er en italiensk popsanger.

Han voksede op i udkanten af Roms Cinecittà (Italiens svar på Hollywood) og medvirkede som ung som statist i en del film.

I 1984 udgav han sit første album, Cuori agitati. Blandt hans hits var Terra promessa, L'ombra del gigante, Piú Bella Cosa og Fuoco nel fuoco. Han synger både på italiensk og spansk.

I 2007 sang han en duet med den store latinostjerne Ricky Martin både på italiensk og spansk. Duetten hedder Non Siamo Solí.

Den 7. marts 2010 skulle Eros Ramazzotti have optrådt i Aalborg, men koncerten blev aflyst pga. uforudsete helbredsproblemer, der tvang ham til at lande i Hamburg i stedet for Aalborg. Koncerten var den eneste i Danmark. Eros lovede dog at gennemføre koncerten på et senere tidspunkt. Dette blev realiseret i forbindelse med hans NOI-Europaturné den 19. maj 2013 i Gigantium.

Kildeangivelser

Eksterne henvisninger 
 

Sangere fra Italien
Personer fra Rom
Enrique Iglesias

Enrique Miguel Iglesias Preysler (født 8. maj 1975 i Madrid) er en spansk sanger. Han debuterede i 1996 med albummet Enrique Iglesias. Han er søn af sangeren Julio Iglesias.

Enrique Iglesias er kendt som en af verdens bedst sælgende kunstnere inden for kategorien latinamerikansk pop. De største hitsingler, han har udgivet, er Bailamos, Be With You, Rhythm Divine, "Hero", "Not In Love", "Escape", "Addicted" og "Dimelo" ("Do You Know" på engelsk).

Han har i årenes løb vundet et stort antal musikpriser.

Iglesias har udgivet album på både spansk og engelsk, indtil videre tre på engelsk og fire på spansk. Han har solgt over 55 millioner album over hele verden. Hans album "Insomniac" blev udgivet på engelsk den 12. juni 2007.

I 2003 blev han Pepsis nye ansigt udadtil.

Gæsteoptrædener på TV 
Enrique Iglesias har haft en lille rolle i filmen Once Upon a Time in Mexico med Robert Rodriguez som instruktør og Antonio Banderas i hovedrollen samt en gæsterolle i serien Two and a Half Men i 2005. I 2008 spillede han Gael i to afsnit af How I Met Your Mother.

Privat 
I 2001 startede Iglesias et forhold med den russiske tennisspiller
Anna Kournikova. De gik fra hinanden i oktober 2013, men genoptog siden forholdet. Parret bor i Miami og fik tvillingerne Nicholas og Lucy lørdag den 16. december 2017 på South Miami Hospital. Parret udvidede familien med endnu en datter den 30. januar 2020.

Diskografi

Studiealbum 
 1996: Enrique Iglesias
 1997: Vivir
 1998: Cosas del Amor
 1999: Enrique
 2001: Escape
 2002: Quizás
 2003: 7
 2007: Insomniac
 2010: Euphoria 2014: SEX AND LOVE

 Opsamlingsalbum 
 2008: Greatest hits 95/08 Exitos'', med "Can You Hear Me?" og "I Miss You" og to nye sange: "Away" og "Taking Back my Love".

Referencer

Eksterne henvisninger 

Sangere fra Spanien
Personer fra Madrid
Spaniere i 1900-tallet
Spaniere i 2000-tallet
Katharina af Alexandria

Sankt Katharina af Alexandria el. Den hellige martyr Catherina (), født ca. 287 - 24. november 305) var en kristen helgen og martyr fra Alexandria, som ifølge legenderne var en bemærkelsesværdigt lærd fortolker af kristendommen i den tidlige del af 4. århundrede.

Hun bebrejdede kejser Maximinus hans afgudsdyrkelse og lastefulde levned, og da hun ydermere i en disput omvendte 50 hedenske filosoffer til kristendommen, blev hun på kejserens befaling kastet i fængsel.

Men det stoppede ikke her. Hun omvendte både kejserens hustru, en højtstående officer og hele 200 soldater, men så var bægeret også fuldt. Maximinus lod den unge kongedatter lægge på et pigget hjul. Men hendes hellighed var så stor, at hjulet søndrebrødes, så lod kejseren hende endelig henrette med sværdet, den samme skæbne som var overgået dem, hun havde omvendt til kristentroen.

I henhold til historien var Sankt Katharina en de helgener, som gav Jeanne d'Arc råd i forbindelse med hendes kamp for Frankrig. Den ortodokse kirke hædrer Katharina som en af de store martyrer, og i den romersk-katolske kirke hædres hun som en af "de 14 hellige hjælpere".

Referencer

Eksterne henvisninger 

 http://www.sognekirke.dk/helgen/html/catharina.html

Helgener
Personer fra Alexandria
Morrison Hotel

Morrison Hotel er femte udspil fra bandet The Doors, udgivet i februar 1970. Pladen, som er produceret af Paul A. Rothchild, blev indspillet i november 1969, og indeholder numre såsom "Roadhouse Blues" (skrevet af og "Peace Frog", for at nævne to af de væsentlige kompositioner fra pladen. Den ledsages også af singlen You Make Me Real/Roadhouse Blues, som udkom en måned senere i marts 1970. 

Albummet pegede stærkt i retning af deres kommende udspil, L.A. Woman, som blev udgivet året efter, i 1971. Begge album var præget markant af en fokusering på bluesgenren, men denne kommer dog mest til udtryk på den kommende plade. Fælles for dem er imidlertid, at der med dette også er en interesse i at søge tilbage til rødderne, efter at havde søgt og eksperimenteret med mere el. mindre alle tidlige udgivelser, specielt den forrige, The Soft Parade (1969).
Skønt pladen tilsyneladende er betitlet "Morrison Hotel", er dette blot titel på den ene side af albummet, nemlig b-siden, mens a-side er døbt "Hard Rock Café". Derfor går pladen sommetider under denne benævnelse. Denne dobbeltitel understrenges også af billederne som er på omslaget. Her ses billeder netop fra de to nævnte steder, begge lokaliseret i L.A. downtown.

Spor 
 
 "Roadhouse Blues" – 4:07
 "Waiting for the Sun" – 4:02
 "You Make Me Real" – 2:53
 "Peace Frog" – 2:52
 "Blue Sunday" – 2:09
 "Ship of Fools" – 3:14
 "Land Ho!" (Morrison, Krieger) – 4:12
 "The Spy" – 4:19
 "Queen of the Highway" – 2:50
 "Indian Summer" (Morrison, Krieger) – 2:35
 "Maggie M'Gill" – 4:17

Da bandet i 2007 gengiver hele deres katalog i form af boxsettet Perception, tilføjes der også en række fraklip fra indspilningerne af pladerne. På Morrison Hotel findes således følgende bonusnumre: 

 "Talking Blues" – 0:58
 "Roadhouse Blues" (takes 1-3)- 8:47
 "Roadhouse Blues" (take 6)- 9:27
 "Carol" – 0:56
 "Roadhouse Blues" (take 1)- 4:32
 "Money Beats Soul" – 1:05
 "Roadhouse Blues" (takes 13-15)- 6:17
 "Peace Frog" (false starts & dialogue)- 1:57
 "The Spy" (version 2)- 3:47
 "Queen of the Highway" (jazz version)- 3.:36

Musikere 
 Jim Morrison – vokal
 Robby Krieger – lead og rytme guitar
 Ray Manzarek – orgel og klaver
 John Densmore – trommer
 Lonnie Mack – bas
 John Sebastian – mundharpe

Eksterne henvisninger 
 Roadhouse Blues (promo)
 Bandets officielle hjemmeside

Album fra 1970
The Doors-album
INXS

INXS (udtales In Excess) er et australsk rockband dannet i 1979 af Michael Hutchence, Andrew Farriss, Garry Beers og Kirk Pengilly. De havde i 1990'erne stor succes med bl.a. videoer på MTV.

Efter stor succes med albummet Kick og det første hit Need You Tonight, fik Hutchence problemer med rigdom, damer, narkotika og alkohol, og begik slutteligt selvmord i 1997.

Priser og nomineringer 
INXS har vundet og været nomineret til flere musikpriser. Blandt disse er ARIA Awards, Grammys, og MTV Awards.

ARIA Awards 
INXS har vundet syv Australian Recording Industry Association (ARIA) Awards. Bandet blev placeret i ARIA Hall of Fame i 2001 sammen med The Saints. Dette blev gjort i anerkendelse af deres "betragtelige mængde indspillede værker" og af at de "var en kulturel indflydelse i Australien". INXS har vundet seks ander ARIA Awarsd deriblandt tre for 'Bedste Gruppe' i 1987, 1989 og 1992.

|-
|rowspan="1"| 1987 ||rowspan="1"| INXS || Bedste Gruppe || 
|-
|rowspan="3"| 1989 |||INXS || Enestående Præstation || 
|-
| | "Never Tear Us Apart" || Bedste Video || 
|-
| | INXS || Bedste Gruppe || 
|-
| 1992 ||| Live Baby Live || Bedste Gruppe || 
|-
|rowspan="2"| 1993 ||| "Baby Don't Cry", "Heaven Sent", "Taste It" || Årets Tekniker || 
|-
| Welcome to Wherever You Are || Bedste Gruppe || 
|-
|rowspan="2"| 1994 ||| "The Gift" || Bedste Video || 
|-
| | Full Moon, Dirty Hearts || Bedste Gruppe || 
|-
| 2001 || INXS || Hall of Fame || 
|-
| 2004 || I'm Only Looking || Bedste Musik-dvd ||

Countdown Awards 
Countdown var em australsk popmusik-tv-serie på den nationale tv-kanal ABC-TV i perioden 1974–1987, den præsenterede musikpriser i perioden 1979–1987, oprindeligt i samarbejde med magasinet TV Week men senere uafhængigt. Countdown Music and Video Awards blev efterfulgt af ARIA Awards. INXS vandt syv priser ved 1984's prisceremoni, som blev sendt 25. maj 1985. 20. april 1986 vandt de yderligere tre Countdown-priser for året 1985.

|-
| 1980 ||rowspan="1" | INXS || Johnny O'Keefe New Talent || 
|-
|rowspan="7" | 1984 ||| "Burn for You" || Best Group Performance in a Video || 
|-
| | The Swing || Best Album || 
|-
| | INXS || Most Popular Australian Group || 
|-
| | Andrew Farriss, Michael Hutchence || Best Songwriter || 
|-
| | "Burn for You" || Best Promotional Video || 
|-
| INXS || Most Outstanding Achievement || 
|-
| | Michael Hutchence || Most Popular Male || 
|-
|rowspan="3" | 1985 ||"What You Need" || Best Video || 
|-
| INXS || Most Popular Australian Group || 
|-
| INXS || Most Outstanding Achievement ||

Grammy Awards 
INXS modtog to nomineringer til 'Rock Vocal Group' ved Grammy-uddelingen.

|-
| 1988 || Kick || Rock Vocal Group || 
|-
| 1990 || "Suicide Blonde" || Rock Vocal Group || 

 Diskografi 
 1980 – INXS 1981 – Underneath the Colours 1982 – Shabooh Shoobah 1984 – The Swing 1985 – Listen Like Thieves 1987 – Kick 1990 – X 1992 – Welcome to Wherever You Are 1993 – Full Moon, Dirty Hearts 1997 – Elegantly Wasted 2005 – Switch''

Referencer

Eksterne henvisninger 

 INXS – officielle webside 

Rockgrupper fra Australien
Har spillet på Roskilde Festival
Musikgrupper fra 1979
Slaughter of the Soul

Slaughter of the Soul er et album fra det melodiske dødsmetalband At the Gates der blev udgivet i 1995. Det var det sidste studiealbum bandet indspillede inden de blev opløst i 1996. Mange fans mener at dette album (sammen med In Flames' The Jester Race og Dark Tranquillitys The Gallery) var med til at definere Göteborg musikkken

Numre 
 "Blinded by Fear" – 3:12
 "Slaughter of the Soul" – 3:02
 "Cold" – 3:27
 "Under a Serpent Sun" – 3:58
 "Into the Dead Sky" – 2:12 (instrumental)
 "Suicide Nation" – 3:35
 "World of Lies" – 3:35
 "Unto Others" – 3:11
 "Nausea" – 2:23
 "Need" – 2:36
 "The Flames of the End" – 2:57
 "Legion" – 3:54 (Slaughter Lord cover)
 "The Dying" – 3:18 (Uudgivet nummer fra 'Slaughter of the soul' perioden)
 "Captor of Sin" – 3:19 (Slayer cover)
 "Unto Others" – 3:06 ('95 Demo)
 "Suicide Nation" – 3:22 ('95 Demo)
 "Bister Verklighet" – 1:55 (No Security cover)

Musikere 
 Tomas Lindberg – Vokal
 Anders Björler – Guitar, trommer
 Jonas Björler – Bas
 Adrian Erlandsson – Trommer
 Martin Larsson – Guitar

Metalalbum
Album fra 1995
At the Gates-album
Moonjam

Moonjam er et dansk pop-rock-orkester dannet i 1985 af brødrene Morten og Rasmus Kærså. De har gjort sig bemærket ved især instrumentalnumre. Hovedparten af numrene har saxofonen i en karakteristisk og tydelig rolle. Morten Kærså har komponeret de fleste af gruppens melodier. Blandt deres mest berømte sange er "Østen For Solen", "Gennem Ild og Vand", "Bag De Blå Bjerge" og instrumentalnummeret "Sarai".

Gruppen startede i 1983 under navnet Moon Jam Band, inspireret af spillestedet Månefiskeren på Christiania. Bandets første single, Tiden går på sommersko/Only For You blev indspillet i 1984, og debutalbummet, Morten Kærså & Moonjam, i 1987.

Medlemmer

Nuværende medlemmer 
 Morten Kærså – lead vokal, guitar, keyboard (1985–nu)
 Rasmus Kærså – bas (1985–nu)
 Mikkel Nordsø – guitar (2009–nu)
  Henriette Krogh - trommer.
Bob Ricketts - saxofon
Maibrit Olesen - backing vokal (2014-nu)

Tidligere medlemmer 
 Jens Haack – saxofon (1982–1996)
 Benjamin Koppel – saxofon (1996–2012)
 Nadia Stein – vokal (1996)
 Mads Kærså – trommer (1985–2008)
 Ivan Pedersen - backing vokal (1988 -1992)
Klaus Menzer – trommer (2009–2014)

Diskografi

Studiealbum 
 Morten Kærså & Moonjam, 1987
 Østen for solen, 1988
 Bag De Blå Bjerge, 1990
 1991, 1991
 Songs For Saxophone, 1993
 Butterfly, 1994
 Annabella, 1996
 Saxophonesongs Vol. 2, 1997
 Xax xonx, 2000
 Raining in Asia, 2009
 Bandet og Den Uskyldige Morder, 2011

Livealbum 
 Songs For Saxophone – Live, 1999

Opsamlingsalbum 
 Moonjam's Greatest, 1996
 Songs for saxophone: supreme collection, 2001
 Flashback: The Very Best of Moonjam, 2007

Andre album 
 Kingdom Come, 1994 (med Lars Muhl)
 Aladdin, 1995 soundtrack til musicalen Aladdin (med Sebastian)

Singler 
 1987 “Ticket To Peace” (med Søs Fenger)
 1988 "Shaida"
 1989 "Gennem ild og vand" (blev også brugt i Regner Grasten-filmen “En afgrund af frihed”
 1989 "Bag de blå bjerge"
 1990 "Lundefulde måne"
 1990 "Hør suset"
 1991 "Midsommernat"
 1991 "Baby, du har det"
 1991 "Belisa"
 1991 "Den Blå Planet"
 1992 “Salsa Olympia”
 1994 "Vi Lever" #14
 1994 "Kingdom Come" (med Lars Muhl) #15
 1995 "Hey Hey Hey" (med Lars Muhl) #14
 2016 "Nordlys (På En Vinternat)"
 2020 "Julefryd"
 2021 "Tordenvejr og Regnbuer"

Referencer

Eksterne henvisninger 
 Moonjam på Facebook

 
Har spillet på Roskilde Festival
Musikgrupper fra 1985
Ami Pro

Ami var navnet på det tekstbehandlingsprogram til Windows, der blev udviklet af det lille softwarefirma Samna og sendt på markedet i 1988. Først året efter sendte Microsoft sit windowsbaserede tekstbehandlingsprogram Microsoft Word for Windows på markedet, men da var Samna opkøbt af Lotus og en mere omfattende udgave af Ami var sendt på markedet under navnet Ami Pro, blandt andet som erstatning for Lotus' DOS-baserede tekstbehandling Manuscript, der trods væsentlig mere avanceret end Microsoft Word og WordPerfect, ikke slog an på markedet.

Da Ami Pro kom på markedet, var markedet domineret af WordPerfect idet Microsoft Word (fra 1983) ikke rigtig havde slået an. I Danmark anvendtes også DSI Tekst.

IBM, den nuværende ejer af Lotus, erstattede Ami Pro med Lotus Word Pro. Den 16-bit-baserede Ami Pro havde på trods af overlegen funktionalitet og brugergrænseflade efterhånden også tydeligere begrænsninger. For eksempel var det ikke var muligt at vise bunden af en side samtidigt med toppen af næste side. Begrænsningerne førte til at Lotus valgte en fuldstændig nyskrivning af programmet i stedet for at tilpasse dette 16-bit program til 32-bit Windows.

Tekstbehandling
Tekst-relaterede programmer til Windows
Samna

Samna var et lille softwarefirma baseret i Atlanta, Georgia, der blev købt af Lotus Development Corporation i november 1990 for $65 millioner USD. Samna blev kendt for i 1988 at udsende Ami, et grafisk tekstbehandlingsprogram – det første større windowsbaserede tekstbehandlingsprogram (Word for Windows 1.0 kom først på markedet i begyndelsen af 1989). Windows 3.0 blev sendt på markedet medens Lotus overtog Samna, og Ami Pro blev en del af Lotus produktlinie, først som Lotus Ami Pro (til og med version xxx) og senere udviklet til Lotus Word Pro.

It-virksomheder fra USA
Lotus Word Pro

Lotus Word Pro er et tekstbehandlingsprogram fremstillet af Lotus Development til brug såvel under Microsoft Windows som under IBM's OS/2 Warp. Word Pro fås nu som en del af Lotus SmartSuite.

Word Pro var baseret på Ami Pro, der oprindeligt blev udviklet af det lille softwarefirma Samna, men programmet er stort set nyskrevet og har fået sit eget nye filformat. Forgængeren til Ami Pro var Amí som anses for at være det første brugbare tekstbehandlingsprogram til Windows. Det blev udsendt i 1988. Windows-udgaven af Microsoft Word fremkom først i foråret 1989.

Kort efter udsendelsen af Amí, blev understøttelse af tabeller indført og programmet fik navnet Ami Pro.

Lotus købte Ami Pro ved at overtage Samna og tilføjede programmet til sin kontorpakke Lotus SmartSuite.

Links
Lotus.com Word Pro 
Lotus.com SmartSuite 
SmartSuite teknisk forum 
Gratis viewer til Lotus SmartSuite programmerne (EXE)

Tekstbehandling
Tekst-relaterede programmer til Windows
Lotus Manuscript

Lotus Manuscript var (er) et DOS-baseret tekstbehandlingsprogram fra Lotus Development fra 1986.

Netop Manuscript er et af de programmer, der har dannet grundlag for udviklingen af funktioner i senere tekstbehandlingsprogrammer. Lotus Manuscript var et tekstbehandlingsprogram der var rettet mod fremstillingen af tekniske og komplekse dokumenter og som kan ses som forud for sin tid. Hvor Word og WordPerfect "bare" var værktøjer at fremstille dokumenter (typisk breve og notater) gik Manuscript langt ud over det simple. Programmet havde i version 1.0 så få fejl, at Lotus i 1987 kunne udsende version 2.0 uden mellemliggende versioner med fejlretning. Manuscript appellerede bl.a. med sin mulighed for at at skrive ligninger direkte i dokumenterne, sin stavekontrol og synonymordbog og for at indlejre grafik til ingeniører, videnskabsmænd og forskere og Manuscript blev i sit korte liv og det foretrukne valg hos professorer med behov for teknisk tekstbehandling.

Manuscript var komplekst og havde en meget stejl indlæringskurve og slog aldrig rigtigt an på markedet, men både Word og WordPerfect gjorde i de følgende år meget for at indføre en række af de funktioner, der var blevet introduceret med Manuscript. I 1989 blev Manuscript afløst af Ami Pro.

Tekstbehandling
Folkemusikprisen

Folkemusikprisen er en dansk musikpris, der er indstiftet af Skagen Festival og DR Nordjylland i 1995. Prisen gives som Danmarks bidrag til musikere eller andre, der har ydet en særlig indsats inden for folkemusikkens udvikling eller udbredelse. Prisen er knyttet til Alex Campbells navn og minde, og uddeles hvert år i forbindelse med Skagen Festivalen.

Prismodtagere 
 1995Lillebjørn Nilsen (Norge)
 1996Carl Erik Lundgaard Jensen (Danmark)
 1997Allan Taylor (England)
 1998Mikael Wiehe (Sverige)
 1999Lars Lilholt (Danmark)
 2000Allan Olsen
 2001Tom Paxton (USA)
 2002Povl Dissing (Danmark)
 2003Sebastian (Danmark)
 2004The Dubliners (Irland)
 2005The McCalmans (Skotland)
 2006Eric Bogle (Australien)
 2007De Gyldne Løver
 2008Donovan (Skotland)
 2009Åge Aleksandersen (Norge)
 2010Arlo Guthrie (USA)
 2011Dougie MacLean
 2012Aly Bain & Phil Cunningham
 2013Buffy Sainte-Marie
 2014Habadekuk
 2015Eleanor Shanley
 2016Helge Engelbrecht
 2017Folkeklubben
 2018The Sands Family (Nordirland)
 2019Oysterband
 2022Andy Irvine (Irland)

Referencer

Eksterne henvisninger 
 Skagen Festival 
 Folkemusikkens Fælles Sekretariat 
 Den Danske Folkemusikpris 

Musikpriser fra Danmark
Etableret i 1995
Kultur i Skagen
Catbird

Catbird er et dansk band dannet i 2001 af sangerinden Billie Koppel og Frank Hasselstrøm. 

Deres debut album Sliding From The Moon udkom på BMG i september 2002 og blev nomineret til "Årets Sangerinde" og "Årets Producer" ved Danish Music Awards 2003. Catbird blev ligeledes nomineret til "Årets Nye Navn" ved Danmarks Radios P3-pris.

Catbird udkom 6. oktober 2008 med deres nye album Among Us på Playground Music.

Medlemmer 
 Billie Koppel, vokal
 Frank Hasselstrøm, klaver, keyboard, trompet, trombone og trommer.
 Bjarke Falgren, violin, bratsch, cello, div. guitarer.

Diskografi

Albums 
 2002 Sliding From The Moon	
 2008 	Among Us
 2011	Sweet Cry

Singler og EP'er 
 2002 You Bring Her Down 
 2002 Mama

Eksterne henvisninger 
Officiel hjemmeside
Facebook

Musikgrupper fra Danmark
Musikgrupper fra 2001